### 7.     Delegation af beslutning om automatisk lokal nedlukning som følge af [adresse]

**Åbent**

Sagsnr.: 326-2021-13935       J.nr.: 29.30.10           Dokumentnr.:
326-2021-88212

**Sagstype**

Beslutning.

**Resume og sagens baggrund**

Som led i udmøntningen af rammeaftalen mellem et flertal af
folketingets partier er der udarbejdet en model for automatisk nedlukning i
sogne og kommuner, som indebærer, at kommunalbestyrelsen ud fra en række
objektive kriterier skal påbyde offentlige og private skoler og institutioner
samt kultur- og fritidstilbud at lukke.

Da beslutningerne dels skal træffes på objektivt grundlag,
dels skal træffes med meget kort varsel, anbefales det at
beslutningskompetencen delegeres til [adresse].

**Indstillinger**

Kommunaldirektøren indstiller, at kommunalbestyrelsen
delegerer beslutningskompetencen om automatisk nedlukning på sogneniveau, på
kommuneniveau og på institutionsniveau til [adresse]
sagsfremstillingen.

**Behandling**

Økonomiudvalget, Kommunalbestyrelsen.

**Sagsfremstilling**

Som led i udmøntningen af rammeaftale indgået mellem et
flertal af Folketingets partier, har Børne- og Undervisningsministeriet udsendt
bekendtgørelse nr. 595 af 9. april 2021 og Kulturministeriet udsendt
bekendtgørelse nr. 596 af 9. april 2021, som indebærer at kommunalbestyrelsen
skal påbyde

·
At grundskoler, SFO- og klubtilbud samt ungdoms- og
voksenuddannelsesinstitutioner i sognet /kommunen lukkes. Dette omfatter såvel
offentlige som private tilbud

·
At lokaler og lokaliteter, hvor der udøves kulturaktiviteter og
lokaler, hvor der udøves idræts-, fritids- og foreningsaktiviteter i sognet /
kommunen lukkes.

Automatisk nedlukning i sognet skal påbydes, når følgende 3
kriterier alle er opfyldt:

·
+ 400 incidens (ikke testkorrigeret, da dette ikke beregnes på
sogne-niveau)

·
+ 20 smittetilfælde de sidste 7 dage

·
+ 2 positivprocent.

Automatisk nedlukning i kommunen skal påbydes, når

·
+ 200 incidens (testkorrigeret).

Kommunalbestyrelsen skal ophæve nedlukning af sogne, hvis ét
af de 3 kriterier for nedlukning har været under niveau i en uge i træk og
ophæve nedlukning af en kommune, når incidensen er under 200 i en uge i træk.

Kommunalbestyrelsen kan desuden påbyde nedlukning af enkelte
institutioner, hvis incidensgrænsen overstiger 100 (testkorrigeret) pr. 100.000
indbyggere og smitteforebyggende hensyn tilsiger hurtig handling, som ikke kan
afvente at Styrelsen for Patientsikkerhed foretager nedlukning.

Kommunerne vil dagligt ca. kl. 12.30 – 13.00 modtage data
for sogne og kommuner. Hvis et sogn eller kommunen overstiger de nævnte
kriterier, vil kommunalbestyrelsen samme dag skulle påbyde lukning gældende fra
førstkommende hverdag.

Da der er tale om at der skal handles hurtigt samt at der er
tale om objektive kriterier for nedlukning og genåbning, anbefales det at
kommunalbestyrelsen delegerer beslutningskompetencen til [adresse],
så [adresse] træffer beslutningen efter indstilling fra
Jacqueline Nørgaard.

[adresse] består i henhold til Beredskabsplanen af
borgmesteren, kommunaldirektøren, de øvrige direktører, chefen for Sundhed
& Myndighed samt kommunikationschefen.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| FAQ om påbud om nedlukning | 326-2021-89429 |